Der er masser af initiativer i gang for at redde Im og hendes mor fra at blive sendt til Thailand på søndag. Senest er der via facebook startet en indsamlingskonto, som blandt andet skal indsamle penge til en eventuel ankesag. Og nu er der også taget initiativ til et fakkeloptog, som bliver en realitet i dag klokken 17 i Aabybro. Rigtig mange har allerede tilkendegivet, at de vil møde op foran Aabybro Skole klokken 17 for at tænde fakler og i fællesskab forsøge at gøre noget for at forhindre, at familien skal forlade landet. - Fakler kan købes for 20 kroner, og overskuddet går til den nyoprettede konto, skriver initiativtager Morten Kleessen i facebookgruppen.

Referat:
I dag klokken 17 vil borgere lave fakkeloptog i Aabybro for at vise støtte til Im og hendes mor.